
RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI

în intervalul 12.10.2026, ora 08.00 – 13.10.2026, ora 08.00
I.
SITUAŢIA HIDROMETEOROLOGICĂ

1. Situaţia şi prognoza hidro pe râurile interioare şi Dunăre din 13.10.2026, ora 07.00

RÂURI 
Debitele au fost în creștere ca urmare a precipitațiilor înregistrate și propagării pe râurile din bazinele hidrografice: Olt, Argeș, Vedea, Ialomița, Siret, Prut și doar prin propagare în bazinele mijlocii și inferioare ale râurilor Vișeu, Iza, Crișuri și pe cursurile mijlocii și inferioare ale Someșului și Mureșului.

Pe râurile din Dobrogea debitele au fost relativ staționare, iar pe celelalte râuri au fost în ușoară scădere.

Debitele se situează, în general, sub 30% din mediile multianuale lunare, exceptând râurile din bazinele hidrografice: Vișeu, Bega, Olt, Argeș, Ialomița, cursurile Someșului Mic, Mureșului, Târnavei Mari, cursurile superioare ale Jiului și Buzăului, cursul superior și mijlociu al Bistriței, cursurile mijlocii și inferioare ale Moldovei și Prutului și cursul inferior al Bârladului, unde sunt cuprinse între 30 –70% din normalele lunare.

În interval a fost emisă o atenționare hidrologică pentru fenomene imediate.

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi în creștere ca urmare a precipitațiilor prognozate și propagării pe râurile din bazinele hidrografice: Jiu, Argeș, Vedea, Ialomița, bazinul mijlociu și inferior al Oltului, pe cursurile inferioare ale Vișeului, Izei, Someșului, Crișurilor, Mureșului și pe râurile din Dobrogea, iar pe celelalte râuri vor fi în ușoară scădere.

Sunt posibile creșteri mai importante de niveluri și debite pe unele râuri din zonele de deal și de munte din centrul și estul țării ca urmare a precipitațiilor prognozate și propagării.

Nivelurile pe râuri la stațiile hidrometrice se vor situa sub COTELE DE ATENȚIE.

DUNĂRE
Debitul la intrarea în ţară (secţiunea Baziaş) în intervalul 12-13.10.2026 a fost staționar, având valoarea de 1200 m3/s, sub media multianuală a lunii octombrie (3900 m3/s). 

În aval de Porțile de Fier debitele au fost relativ staționare pe sectoarele Gruia–Calafat și Giurgiu–Tulcea și în scădere ușoară pe sectorul Bechet–Zimnicea.

Debitul la intrarea în ţară (secţiunea Baziaş) va fi staționar (1200 m3/s).

În aval de Porțile de Fier debitele vor fi în creștere ușoară la Gruia și relativ staționare pe sectorul Calafat–Tulcea.
A.B.A. Dobrogea Litoral informează că în urma scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre.
Conform Planului de restricții pe sectorul Chiciu–Cernavodă–Hârșova (sector 6.2.) debitele caracteristice perioadei de vară sunt:

-debitul de atenție/avertizare: Qat = 859.536 mc/s;

-debitul necesar pentru satisfacerea cerințelor cantitative: QN = 716.28 mc/s;

-debitul necesar pentru îndeplinirea condițiilor de calitate: QNPCA = 324 mc/s;

În acest sens, va fi instituită faza de atenționare/avertizare la folosințele care se alimentează cu apă din Dunăre, pe sectorul Chiciu–Cernavodă–Hârșova, respectiv: 

-în scop potabil: S.C. R.A.J.A. S.A. Constanța – Sursa de apă potabilă Cernavodă;
-transport:  C.N. A.C.N. Agigea cu alimentare apă din Dunăre;
-industrie: S.C. Sârme și Cabluri S.A. Hârșova; 
-irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;
-piscicultură: SC Danubiu Elite Buc. –Am. pisc. Dunăreni.
2. Situaţia meteorologică în intervalul 12.10.2026, ora 10.00 –13.10.2026, ora 06.00 

Administraţia Naţională de Meteorologie (A.N.M.) a emis în data de 12.10.2026, la ora 10:00, atenţionarea meteorologică nr. 167, astfel:

-INFORMARE METEOROLOGICĂ valabilă în intervalul 12.10.2026, ora 10:00-14.10.2026, ora 10:00, vizând ploi moderate cantitativ, precipitații mixte la altitudini mai mari de 1500 m și intensificări ale vântului: ,,în intervalul menționat temporar va ploua în jumătatea de sud-est a țării. Izolat ploile vor avea și caracter de aversă. La munte, la altitudini mai mari de 1500 m, vor fi precipitații și sub formă de lapoviță și ninsoare. Cantitățile de apă acumulate vor fi în general de 15...20 l/mp și pe alocuri vor depăși 30 l/mp. Temporar vor fi intensificări ale vântului cu viteze la rafală în general de 45...50 km/h, local în est, sud-est și în extremitatea de sud-vest a teritoriului. La munte, cu precădere în Carpații Meridionali și de Curbură, la altitudini mari vor fi rafale de 70...90 km/h. Notă: Vremea va deveni mai rece decât în mod normal la această dată.”
-COD GALBEN valabil în intervalul 12.10.2026, ora 10:00-13.10.2026, ora 10:00, vizând ploi însemnate cantitativ: „în intervalul menționat, în estul Olteniei, vestul, centrul și nordul Munteniei și în Carpații de Curbură vor fi ploi însemnate cantitativ. În intervale scurte de timp, dar mai ales prin acumulare, cantitățile de apă vor fi de 20...30 l/mp și izolat de 40 l/mp.”
Această atenţionare meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:

-către toare prefecturile (42 de prefecturi)-informare meteorologică.
-către prefecturile judeţelor: ARGEŞ, BRAŞOV, BUZĂU, COVASNA, DÂMBOVIŢA, GIURGIU, ILFOV, OLT, PRAHOVA, TELEORMAN, VÂLCEA, VRANCEA şi MUNICIPIUL BUCUREŞTI (13 prefecturi)-COD GALBEN.
În ţară vremea s-a răcit accentuat în centrul, sudul și estul teritoriului (valorile termice mai scăzute în general cu 10...15 grade față de ziua precedentă), iar în rest valorile termice nu au avut variații semnificative, astfel că în mare parte din țară (cu excepția Dobrogei și pe arii restrânse zone din vestul Olteniei și al Transilvaniei) s-au înregistrat temperaturi diurne sub mediile multianuale specifice perioadei. În vestul, nord-vestul țării și în extremitatea de sud-est cerul a fost temporar noros, în timp ce în restul zonelor înnorările au fost persistente. A plouat în Moldova și Muntenia, cea mai mare parte a Olteniei, local în Transilvania și Dobrogea și izolat în Banat. Cantitățile de apă au fost de 2…8 l/mp, iar în Muntenia, sud-vestul Transilvaniei, în partea centrală și de sud a Moldovei și în sud-vestul

Dobrogei, precum și în estul Carpaților Meridionali și în Carpații de Curbură de 10…20 l/mp și de peste 30 l/mp în județele Prahova, Brașov și Covasna. În zona înaltă a Carpaților Meridionali, iar pe parcursul nopții și în Carpații Orientali, la peste 1800-2000 m altitudine au fost și precipitații sub formă de lapoviță și ninsoare și s-a depus strat de zăpadă de până la 9 cm la Vf. Omu. Vântul a suflat slab și moderat, cu intensificări izolate în zona montană înaltă (rafale în general de 50...65 km/h și de peste 100 km/h în vestul Carpaților Meridionali), dar local și temporar și în Dobrogea, estul Munteniei, sudul Moldovei și al Banatului, precum și în vestul Olteniei, cu rafale de 40...50 km/h. Temperaturile maxime s-au încadrat între 10 grade la Întorsura Buzăului și 23 de grade la Mangalia, Constanța, Constanța-Dig și Gorgova, iar la ora 06 valorile termice erau cuprinse între 3 grade la Satu Mare și Supuru de Jos și 15 grade la Sulina și Constanța-Dig. A fost ceață, pe alocuri, dimineața în Banat, Crișana, Transilvania, Dobrogea, iar noaptea cu totul izolat în vest și sud-vest.

Observație: în intervalul de diagnoză au fost în vigoare 7 mesaje pentru fenomene meteorologice periculoase immediate, emise după cum urmează: 

-4 atenționari meteorologice cod galben emise de către SRPV Timișoara (1 mesaj emis pentru vizibilitate redusă și 3 mesaje pentru intensificări ale vântului)

-2 mesaje de atenționare meteorologică cod galben emis de către SRPV Constanța (1 pentru pentru intensificări ale vântului și 1 pentru vizibilitate redusă);

-1 mesaj de atenționare meteorologică cod galben de către CNPM pentru Muntenia -pentru intensificări ale vântului.

La Bucureşti vremea s-a răcit accentuat, astfel că temperatura maximă a fost de 16 grade (cu 15…16 grade mai scăzută decât în ziua precedentă). Cerul a fost noros și a plouat aproape continuu, dar la intensitate mică, astfel încât cantitatea de apă acumulată a fost de 15 l/mp la Afumați, 17 l/mp la Filaret și 21 l/mp la Băneasa. Vântul a suflat slab și moderat. La ora 06 temperatura aerului era de 11 grade.

3. Prognoza meteorologică în intervalul 13.10.2026, ora 09.00-14.10.2026, ora 9.00
În ţară, vremea va fi rece pentru această perioadă din an. Cerul va fi variabil în vestul și nord-vestul teritoriului, iar în rest va prezenta înnorări în cea mai mare parte a intervalului. Temporar va ploua în Oltenia, Dobrogea, local în Muntenia și sudul Transilvaniei și doar izolat în rest, iar la altitudini mari (în general la peste 1500 m) în special în Carpații Meridionali vor fi precipitații sub formă de lapoviță și ninsoare. Cantitățile de apă vor fi de 2...8 l/mp, iar mai ales în Dobrogea și sudul Olteniei se vor acumula izolat peste 10...20 l/mp. Vântul va sufla slab și moderat, cu intensificări temporare în Dobrogea, în jumătatea de sud a Moldovei și în estul Munteniei, cu viteze în general de 40...55 km/h, pe parcursul zilei local și în Banat și Crișana (în general viteze de până la 35...45 km/h), iar în zona montană înaltă (în special a Carpaților de Curbură și din estul Carpaților Meridionali) vor fi rafale de 60...80 km/h. Temperaturile maxime se vor încadra între 11...12 grade în estul Transilvaniei și izolat în Oltenia, nord-vestul Munteniei și Dobrogea și 18 grade în regiunile vestice și 18 grade în regiunile vestice, iar cele minime vor fi cuprinse între -1 grad în depresiuni și în nord-vestul teritoriului și 12 grade pe litoral. Pe arii restrânse, mai ales în vest, nord-vest și centru va fi ceață și brumă.

La Bucureşti vremea va fi rece pentru această dată și închisă. Trecător va ploua slab (cantitate de apă de 2...5 l/mp), iar vântul va sufla în general moderat. Temperatura maximă va fi de 14...16 grade și cea minimă de 6...7 grade.

II. CALITATEA APELOR

Nu au fost semnalate evenimente deosebite.
III. CALITATEA MEDIULUI

1. În domeniul aerului
Agenţia Naţională pentru Mediu și Arii Protejate informează că din rezultatele analizelor efectuate în intervalul 09-11.10.2026 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Media zilnică de 50 µg/m3 pentru PM10 (pulberi în suspensie cu diametrul sub 10 microni) a fost depășită: 

-în data de 09.10.2026 la staţiile cu indicativele: B-1, B-3, B-4, B-5, B-6, B-13, B-17, B-20 (municipiul București), B-10 (comuna Chiajna, jud. Ilfov), B-30 (comuna Mogoșoaia, jud. Ilfov), CT-1 (municipiul Constanța), CT-4 (municipiul Mangalia), TL-1 (municipiul Tulcea), TL-3 (orașul Isaccea), GR-1, GR-2 (municipiul Giurgiu), DJ-6 (municipiul Calafat), GJ-2 (orașul Rovinari), CS-4 (comuna Buchin);

-în data de 10.10.2026 la staţiile cu indicativele: B-4 (municipiul București), CT-1 (municipiul Constanța), TL-1 (municipiul Tulcea), CS-4 (comuna Buchin);

-în data de 11.10.2026 la staţiile cu indicativele: B-4 (municipiul București), CT-1 (municipiul Constanța), CT-4 (municipiul Mangalia), TL-1 (municipiul Tulcea).
2. În domeniul solului şi vegetaţiei 

Direcția Silvică Argeș informează despre producerea unui incendiu în data de 10.10.2026, la ora 17:00, pe raza Ocolului Silvic Topoloveni, în zona localității Pătroaia-Deal, jud. Dâmbovița (cauza-propagarea focului de la incendierea necontrolată a deșeurilor menajere). Acesta a afectat o suprafață de 10 ha de litieră și a fost stins în data de 10.10.2026, la ora 21:00, de către personalul silvic, pompierii militari și civili, polițiști și cetățeni.

A.R.B.D.D. Tulcea revine cu informații despre incendiul semnalat în data de 07.10.2026, la ora 18:00, în zona de sud a Lacului Tătaru, pe raza Districtului Ecologic Tulcea-Chilia Veche, jud. Tulcea. Acesta a afectat o suprafață de 80 ha de stuf și papură și s-a stins de la sine în data de 10.10.2026, la ora 17:00.

Garda Forestieră Râmnicu Vâlcea informează despre producerea unui incendiu în data de 06.10.2026, la ora 09:00, în zona localității Șovarna, pe raza Ocolului Silvic Tarnița, jud. Mehedinți (cauza-propagarea focului folosit la curățarea vegetației). Acesta a afectat o suprafață de 103.36 ha de litieră și a fost stins în data de 10.10.2026, la ora 19:30, de către personalul silvic, pompierii militari și cetățeni.

Garda Forestieră Timișoara informează despre producerea unui incendiu în data de 09.10.2026, la ora 10:30, în zona localității Prisian, pe raza Ocolului Silvic Păltiniș, jud. Caraș-Severin. Acesta a afectat o suprafață de 10 ha de litieră și a fost stins în data de 10.10.2026, la ora 19:00, de către personalul silvic, pompierii militari și cetățeni.

Garda Forestieră Timișoara revine cu informații despre incendiul izbucnit în data de 07.10.2026, la ora 15:31, în zona localității Cornereva, pe raza Ocolului Silvic Mehadia, jud. Caraș-Severin. Acesta a afectat o suprafață de 5 ha de litieră și a fost stins în data de 10.10.2026, la ora 08:20, de către personalul silvic și cetățeni.

Garda Forestieră Timișoara revine cu informații despre incendiul izbucnit în data de 04.10.2026, la ora 12:00, în zona localității Armeniș, pe raza Ocolului Silvic Teregova, jud. Caraș-Severin. Suprafața afectată în data de 12.10.2026 este de 1 ha de litieră, personalul silvic intervine în continuare pentru stingere, se va reveni cu informații. 

Garda Forestieră Timișoara revine cu informații despre incendiul izbucnit în data de 16.09.2026, la ora 21:00, în zona localității Topleț, pe raza Ocolului Silvic Băile Herculane, jud. Caraș-Severin (cauza-propagarea focului folosit la curățarea vegetației). Suprafața afectată în data de 12.10.2026 este de 993.71 ha de litieră, personalul silvic și pompierii militari intervin în continuare pentru stingere asistați de 9 drone, se va reveni cu informații.

Garda Forestieră Timișoara revine cu informații despre incendiul izbucnit în data de 17.09.2026, la ora 17:01, în zona localității Băile Herculane, pe raza Ocolului Silvic Băile Herculane, jud. Caraș-Severin (cauza-reaprindere). Suprafața afectată în data de 12.10.2026 este de 1207,59 ha de litieră și coronament, personalul silvic, pompierii militari și civili, polițiștii, jandarmii și cetățenii intervin în continuare pentru stingere asistați de 11 drone și 34 de elicoptere Black Hawk, care au efectuat 900 de aruncări de apă. Se va reveni cu informații. 

3. 
În domeniul supravegherii radioactivităţii mediului
Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

4. 
În municipiul Bucureşti

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

